Publication: Magyar Közlöny
Issue: MK-2000-36 (Year: 2000, Number: 36)
Era: 1990-2004
Section: 288 A 284/A. § (4) bekezdése az 1999. évi CX. törvény 92. § (2) bekezdésével megállapított szöveg
Paragraph Index: 1607

(4) Ha bármely hatóság észleli, hogy büntető ügyben a terhelt sérelmére a 291/B. §-ban meghatározott törvénysértés történt, és a jogerős ügydöntő határozat ellen más jogorvoslatra nincs mód, a törvényesség érdekében jogorvoslat megfontolása végett köteles a Legfőbb Ügyészséget tájékoztatni. 291/D. § Ha a 291/C. § (3)—(4) bekezdése szerinti kezdeményezés a 291/B. §-ban foglalt törvényi előfeltételeknek megfelel, a legfőbb ügyész a törvényesség érdekében jogorvoslati indítványt nyújt be a Legfelsőbb Bírósághoz. 291/E. § (1) A jogorvoslati indítványt a Legfelsőbb Bíróság három hivatásos bíróból álló tanácsa, ha pedig az indítvány a Legfelsőbb Bíróság határozata ellen irányul, a Legfelsőbb Bíróság öttagú tanácsa bírálja el.

Source: https://magyarkozlony.hu/hivatalos-lapok/5fd866757c8dc6dc172cce3c37084783fba7c906/dokumentumok/29fb3123ecf98fd73dcc1a898d12c0b9c0859c78/letoltes